b'\n_START_ARTICLE_\nDevon Michaels\n_START_SECTION_\nBiografija\n_START_PARAGRAPH_\nDevon gim\xc4\x97 \xc4\x8cikagoje, Ilinojaus valstijoje. Netrukus \xc5\xa1eima persikraust\xc4\x97 \xc4\xaf Peorij\xc4\x85, kur ji kartu su dviem broliais baig\xc4\x97 mokykl\xc4\x85 ir \xc4\xafstojo \xc4\xaf Bradley koled\xc5\xbee. Vaikyst\xc4\x97je Devon nor\xc4\x97jo tapti ra\xc5\xa1ytoja, taip pat mok\xc4\x97si skambinti pianinu, \xc5\xbeaid\xc4\x97 mokyklos tinklinio komandoje ir buvo viena i\xc5\xa1 palaikymo komandos \xc5\xa1ok\xc4\x97j\xc5\xb3. _NEWLINE_Baigusi studijas, ji persik\xc4\x97 gyventi \xc4\xaf Niujork\xc4\x85, kur netrukus \xc4\xafsidarbino viename i\xc5\xa1 klub\xc5\xb3 striptizo \xc5\xa1ok\xc4\x97ja, o sporti\xc5\xa1ka i\xc5\xa1vaizda atkreip\xc4\x97 ir fitneso atstov\xc5\xb3 d\xc4\x97mes\xc4\xaf. Netrukus Devon tapo fitneso modeliu ir pozavo tokiems \xc5\xbeurnalams kaip \xe2\x80\x9eMuscle Mag\xe2\x80\x9c, \xe2\x80\x9eIronman\xe2\x80\x9c, \xe2\x80\x9ePump\xe2\x80\x9c ir \xe2\x80\x9eGreat Lakes Fitness\xe2\x80\x9c._NEWLINE_1990 metais ji pirm\xc4\x85 kart\xc4\x85 apsinuogino \xc5\xbeurnalui \xe2\x80\x9eCheri \xe2\x80\x9c _NEWLINE_1993 metais Devon kartu su tuometiniu vyru nutar\xc4\x97 i\xc5\xa1bandyti j\xc4\x97gas pornografijoje ir kartu nusifilmavo juostoje \xe2\x80\x9eBlue Collar, White Heat\xe2\x80\x9c. Rezultatas ir procesas abiem labai nepatiko ir jie nutar\xc4\x97 daugiau to nekartoti. Devon v\xc4\x97l gr\xc4\xaf\xc5\xbeo prie \xc5\xa1oki\xc5\xb3  ir netrukus prad\xc4\x97jo keliauti po JAV klubus su programa kaip kviestin\xc4\x97 \xc5\xa1ok\xc4\x97ja._NEWLINE_Antrasis jos m\xc4\x97ginimas pornografijoje \xc4\xafvyko 2002 metais, kai Devon buvo 32.  \xe2\x80\x9eWicked Pictures\xe2\x80\x9c pasi\xc5\xabl\xc4\x97 jai vaidmen\xc4\xaf filme \xe2\x80\x9eMaking It\xe2\x80\x9c ir Devon, kuri tuo metu buvo antr\xc4\x85 kart\xc4\x85 i\xc5\xa1siskyrusi ir neturinti pastovi\xc5\xb3 santyki\xc5\xb3, sutiko v\xc4\x97l pam\xc4\x97ginti.  Filme jai teko scena su Stefani Svift, Sidni Styl ir dar dviem merginomis.  Bandymas buvo s\xc4\x97kmingas ir Devon nutar\xc4\x97 tapti aktore._NEWLINE_Tik prad\xc4\x97jusi savo nauj\xc4\x85j\xc4\x85 karjer\xc4\x85, ji viename i\xc5\xa1 klub\xc5\xb3 susipa\xc5\xbeino su Stormy Daniels, kuri\xc4\x85 suviliojo galimybe tapti pornografini\xc5\xb3 film\xc5\xb3 aktore. Devon supa\xc5\xbeindino j\xc4\x85 su fotografu  ir pakviet\xc4\x97 kartu nusifilmuoti juostoje \xe2\x80\x9eAmerican Girls 2\xe2\x80\x9c._NEWLINE_Viso Devon suvaidino beveik 80 film\xc5\xb3, kol 2008 metais nusprend\xc4\x97 padaryti pertrauk\xc4\x85. 2011 metais ji v\xc4\x97l gr\xc4\xaf\xc5\xbeo, bet nuo tada filmuojasi labai retai, vidutini\xc5\xa1kai vienoje juostoje per metus. Greta aktoryst\xc4\x97s Devon niekada nebuvo nutraukusi striptizo \xc5\xa1ok\xc4\x97jos ir fitneso modelio darbo, jos nuotraukos nuolatos buvo spausdinamos \xc4\xafvairiuose \xc5\xbeurnaluose._NEWLINE_2004 metais Peorijoje Devon atidar\xc4\x97 naktin\xc4\xaf klub\xc4\x85 \xe2\x80\x9eElliott\xe2\x80\x98s\xe2\x80\x9c, kuriame pati ir \xc5\xa1oka.\n_START_SECTION_\n\xc5\xa0eima\n_START_PARAGRAPH_\nDevon yra du kartus i\xc5\xa1siskyrusi. Apie vien\xc4\x85 i\xc5\xa1 savo vyr\xc5\xb3 interviu yra parei\xc5\xa1kusi, jog \xc5\xa1is g\xc4\x97jus.\n_START_SECTION_\nPornografijos apdovanojimai\n_START_PARAGRAPH_\n2006 met\xc5\xb3 AVN nominacija \xe2\x80\x9eBest Couples Scene\xe2\x80\x9c.'